Міхаіл Львовіч Співак

Міхаіл Львовіч Співа́к ( — ) — беларускі савецкі тэатральны рэжысёр, Заслужаны артыст Беларускай ССР (1959).

 Біяграфія 
Нарадзіўся ў Кіеве. У 1937 годзе скончыў Маскоўскае тэатральнае вучылішча імя М. С. Шчэпкіна (клас В. М. Пашэннай). Працаваў у тэатрах Масквы, у тым ліку ў Малым тэатры. З 1954 года працаваў у Дзяржаўным рускім тэатры БССР імя М. Горкага ў Мінску: рэжысёр, у 1960—1964 гадах — галоўны рэжысёр. У 1965—1968 гадах — галоўны рэжысёр Ташкенцкага рускага драматычнага тэатра імя М. Горкага. Таксама працаваў на Цэнтральным тэлебачанні Дзяржтэлерадыё СССРСпивак Михаил Львович   / Сайт ДУ «Нацыянальны акадэмічны драматычны тэатр імя М. Горкага».

 Творчасць 
Творчасці М. Л. Співака былі ўласцівы актыўнасць і самастойнасць творчай думкі. Быў майстрам манументальных сцэнічных палотнаў. Ён дасягаў пераканаўчага сінтэзу рэжысуры, сцэнаграфіі і акцёрскай гульні, дасканалай распрацоўкі масавых сцэн, скульптурнай распрацоўкі мізансцэн. У сваёй працы вельмі паважліва ставіўся да аўтарскага матэрыялу і ўмеў разумна падпарадкаваць творчую фантазію ідэі драматурга.

Сярод пастановак, створаных М. Л. Співаком у Дзяржаўным рускім драматычным тэатры БССР
 «Мёртвая хватка» Дж. Галсуорсі (1956)
 «Гандляры славай» М. Паньёля і П. Нівуа (1956)
 «Аптымістычная трагедыя» У. Вішнеўскага (1957)
 «Барабаншчыца» А. Салынскага (1959)
 «Улада цьмы» Л. М. Талстога (1960)
 «Дзень нараджэння Тэрэзы» Г. Мдывані (1962)
 «Узнятая цаліна» паводле рамана М. Шолахава (1963)
У час працы ў Ташкенцкім рускім драматычным тэатры М. Л. Співак паставіў такія спектаклі, як «Полк ідзе…» па раману М. Шолахава, «Яны змагаліся за Радзіму» (1965), «Цяжкае абвінавачванне» Л. Шэйніна (1967) і інш.

Аўтар эстраднага агляду (сумесна з Л. Якубовічам) «Ад Алімпіі да Лужнікоў» на Цэнтральным тэлебачанні.

 Літаратура 


 Спасылкі 

 Спивак Михаил Львович   / Сайт ДУ «Нацыянальны акадэмічны драматычны тэатр імя М. Горкага»

Катэгорыя:Тэатральныя рэжысёры СССР
Катэгорыя:Выпускнікі Вышэйшага тэатральнага вучылішча імя М. С. Шчэпкіна